**Образац 12**

Јавно комунално предузеће Водовод Златибор

Чајетина

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

За период од 01.01. до 31.12.2024. године\*

Чајетина, 30.01.2025.

**I ОСНОВНИ СТАТУСНИ ПОДАЦИ**

Пословно име: Јавно комунално предузеће Водовод Златибор

Седиште: Чајетина, Александра Карађорђевића 6а

Претежна делатност:3600 Сакупљање, пречишћавање и дистрибуција воде

Матични број:20302976

ПИБ:105060489

Надлежно министарство:Министарство финансија

**Претежна делатност** предузећа је:

36.00 – сакупљање, пречишћавање и дистрибуција воде,

Предузеће може обављати и следеће делатности:

37.00 – уклањање отпадних вода,

42.21 – изградња цевовода,

43.22 – постављање водоводних и канализационих цеви,

42.99 – изградња осталих непоменутих грађевина,

43.12 – припрема градилишта,

43.99 – остали непоменути специфични грађевински радови,

45.20 – одржавање и поправка моторних возила,

49.41 – друмски превоз терета,

82.99 – остале услужне активности подршке пословања.

**Законски оквир:**

Оснивање и пословање јавних предузећа која обављају делатност од општег интереса, регулисана су Законом о јавним предузећима, Законом о комуналним делатностима, Законом о привредним друштвима, правилницима и уредбама Владе које регулишу делатности које предудзеће обавља и одлукама оснивача.

**Одлуке** које је донела Скупштина општине Чајетина, као освнивач су:

* **Одлука о оснивању Јавног комуналног предузећа „Водовод“ Златибор** (Општински службени гласникброј 4/06, 6/07 и 6/11) и **Одлука о измени и допуни одлуке о оснивању јавног комуналног предузећа ,,Водовод“ Златибор** број 26/2012 од 03.02.2012. године.
* **Одлука о водоводу и канализацији** (Општински службени гласник број 13/02 и 6/2003) - Овом одлуком уређују се услови и начин снабдевања грађана водом, предузећа и других установа, услови и начин прикључивања на водоводну и канализациону мрежу, одржавање и коришћење објеката и уређаја за снабдевање водом, пречишћавање отпадних вода, мере ограничења потрошње и мере заштите објеката и уређаја.
* **Одлука о уређењу насеља** (Општински службени гласник 8/97) - Овом одлуком се уређују услови и мере за уређење насеља, одржавање, коришћење и заштита комуналних објеката, одржавање чистоће јавних , других површинаи др.
* **Одлука о облику и начину плаћања комуналних услуга** (Општински службени гласник бр 9/2000, 2002 и др) - Овом одлукомуређује се начин наплате комуналних услуга и облици комуналних услуга.
* **Ценовник основних комуналних услуга**, на које сагласност даје оснивач .

**Начин финансирања:**

Предузеће се финансира из сопствених средстава. Општина Чајетина као оснивач, према могућностима из буџета, може обезбедити одређена средства за инвестирање у даљи развој предузећа.

Годишњи програм пословања за 2024. годину усвојен је од стране Надзорног одбора 30.11.2023. године, Одлука број 5157-1/23, а сагласност је дала Скупштина општине Чајетина 14.12.2023.г. Решење број 02-139/2023-01.

Измена програма 02.10.2024. године, Одлука Надзорног одбора број 5191-3/24 од 02.10.2024.г., сагласност општине дата Решењем број 02-151/2024-01 од 21.10.2024.године.

**II ОБРАЗЛОЖЕЊЕ ПОСЛОВАЊА**

У периоду 01.01.2024. до 31.12.2024. године ово предузеће је обављало своју основну делатност( сакупљање, пречишћавање и дистрибуција воде) и ови приходи чине 46,29% од укупно остварених прихода у овом периоду. У плану за целу пословну 2024. годину ови приходи имају учешће од 38,77%.

Остали планирани приходи остварени су у складу са могућностима и условима пословања у току пословне 2024. године.

**III ОБРАЗЛОЖЕЊЕ ОБРАЗАЦА**

1. БИЛАНС УСПЕХА

Пословни приходи у износу од 588.579 хиљада динара обухватају приходе од основне делатности 290.977 хиљада динара , а остало су приходи од: грађевинских радова 242.038 хиљда динара ,прикључака на месне водоводе 10.136 хиљаде динара, услуге обједињене наплате комуналних услуга 5.579 хиљада динара, зимског одржавања улица и путева 12.009 хиљада динара , активирања учинака 8.415 хиљада динара, државних давања и условљених донација 1.916 хиљада динара, озакоњења објеката 9.077 хиљада динара, остали приходи 8.432 хиљада динара.

Пословни расходи укупно износе 534.923 хиљада динара од чега су трошкови зарада и остали лични расходи 238.432 хиљада динара, амортизација 43.036 хиљада динара, материјал 126.415 хиљада динара, гориво и енергија 51.903 хиљада динара , производне услуге 55.941 хиљада динара , нематеријални трошкови 19.196 хиљада динара. Остварен је пословни добитак у износу од 53.656 хиљада динара. У овом периоду остварен је добитак из финансирања у износу од 6.681 хиљадa динара, а узимајући у обзир и остале расходе од 1.462 хиљада динара, остале приходе од 4.396 хиљада динара, расходе од усклађивања вредности имовине 35.134 хиљада динара, приходе од усклађивања вредности имовине 27.372 хиљада динара, расходе из ранијег периода 83 хиљада динара , укупан добитак 01.01.2024.-31.12.2024. године износи 55.426 хиљада динара пре опорезивања. Порески расход за потребе овог извештаја процењен је у износу од 15% од остварене добити што износи 8.300 хиљада динара.

Финансијски резултат је утврђен на основу документације која је достављена на књижење и прокњижена до почетка израде кварталног извештаја.

Напомињемо да овим извештајем нису обухваћени расходи по основу разлика по попису некретнина, постројења и опреме и залиха. Такође нису обухваћени ни ефекти утврђивања резервисања за отпремнине запослених, а што ће се накнадо утврдити након објављивања потребних параметара за обрачун.

2. БИЛАНС СТАЊА

Укупна актива и пасива на крају четвртог квартала 2024.г. износе 1.038.335 хиљада динара.

У активи стална имовина износи 706.963 хиљада динара и представља вредност ове имовине након: увећања по основу набавке опреме у овом периоду; искњижавања водоводне мреже, канализационе мреже и водоводних прикључака (пренос у пословне књиге оснивача Општине Чајетина садашње вредности 373.007 хиљада динара) и обрачуна амортизације 01.01.-31.12.2024.године.

Стална имовина обухвата: грађевинске објекте 354.611 хиљада динара; постројења и опрему 337.146 хиљада динара; некретнине , постројења и опрему у припреми 10.962 хиљада динара; улагања на туђим некретнинама 2.538 хиљада динара; нематеријалну имовину 1.706 хиљада динара.

Обртна имовима износи 331.372 хиљада динара . Обртна имовина обухвата: залихе 50.347 хиљада динара; потраживања од купаца у земљи 109.539 хиљада динара; остала краткорочна потраживања 21.008 хиљада динара; краткорочни финансијски пласмани 1.288 хиљада динара; готовина и готовински еквиваленти 79.461 хиљада динара; краткорочна активна временска разграничења 69.729 хиљада динара.

У пасиви укупан капитал износи 847.435 хиљада динара, дугорочна резервисања и обавезе 14.646 хиљада динара, краткорочне обавезе 89.228 хиљада динара , одложене пореске обавезе 8.931 хиљада динара, дугорочни одложени приходи и примљне донације 78.095 хиљадa динара.

Укупан капитал обухвата : основни капитал (државни) 608.520 хиљада динара; нераспоређени добитак ранијих година 203.569 хиљада динара; добитак текућег периода 47.126 хиљада динара, губитак ранијих година 11.780 хиљада динара. Губитак је евидентиран по основу искњижавања управне зграде на Златибору.

Дугорочна резервисања и дугорочне обавезе обухвата: дугорочни кредити 2.287 хиљада динара; резервисања за накнаде и друге бенефиције запослених 12.359 хиљада динара.

Краткорочне обавезе обухватају: део дугорочних кредита који доспева до годину дана 5.212 хиљада динара; примљени аванси 12.108 хиљада динара; обавезе према добављачима 32.531 хиљада динара; остале краткорочне обавезе 33.240 хиљада динара, остале обавезе из пословања 396 хиљада динара; краткорочна пасивна временска разграничења 5.741 хиљада динара.

3. ИЗВЕШТАЈ О ТОКОВИМА ГОТОВИНЕ

*У*  извештају о токовима готовине стање готовине на крају обрачунског периода веће је у односу на планом предвиђено. Планирано је 54.087 хиљада динара , а стање на дан 31.12.2024.г. је 79.461 хиљада динара. У току пословне 2024. године остварен је нето прилив у износу од 30.155 хиљада динара, па са готовином на почетку обрачунског периода (49.306) стање готовине 31.12.2024.г. износи 79.461 хиљада динара.

Из пословних активности остварен је нето прилив у износу од 192.157 хиљада динара, из активности инвестирања остварен је нето одлив у износу од 8.796 хиљада динара, из активности финансирања остварен је нето одлив у износу од 153.206 хиљада динара , што укупно чини нето прилив од 30.155 хиљада динара.

4. ТРОШКОВИ ЗАПОСЛЕНИХ

Трошкови зарада запослених у периоду од 01.01.-31.12.2024. године су у планираним оквирима, (трошкови зарада су остварени 74% у односу на планиране за пословну 2024.године).

Накнаде члановима надзорног одбора остварене су 95%, путни трошкови запослених остварени су 107%, дневнице за службено путовање остварене су 50%, накнаде трошкова на службеном путу остварене су 22%, трошкови уговора о делу остварени су 13%, а све у односу на планирано за целу пословну 2024. године.

5. ДИНАМИКА ЗАПОСЛЕНИХ

Планирано је да је на крају четвртог квартала пословне 2024. године број запослених на неодређено време 97, број запослених на одређено време 10. Остварено је 86 запослених на неодређено време и 10 запослених на одређено време.

6. РАСПОН ПЛАНИРАНИХ И ИСПЛАЋЕНИХ ЗАРАДА

У табели Распон планираних и исплаћених зарада дати су подаци о највишој и најнижој исплаћеној заради за запослене без пословодства , укупно просечно исплаћена зарада је мања од планом предвиђене просечне зараде за запослене без пословодства. Подаци о исплаћеној заради за пословодство односе се на зараду директора, просечно исплаћена зарада је мања од просечне зараде која је планом предвиђена.

7. СУБВЕНЦИЈЕ И ОСТАЛИ ПРИХОДИ ИЗ БУЏЕТА

У плану за 2024. годину нису предвиђене субвенције и остали приходи из буџета.

8. СРЕДСТВА ЗА ПОСЕБНЕ НАМЕНЕ

Од средстава за посебне намене планирани су трошкови репрезентације , рекламе и пропаганде.

Трошкови репрезентације су остварени 91% у односу на планиране за пословну 2024. годину.

Трошкови за рекламу и пропаганду остварени су 82% у односу на планиране за пословну 2024. годину.

9. КРЕДИТНА ЗАДУЖЕНОСТ

Предузеће на дан 31.12.2024. године има обавезу по кредитима за набавку опреме у укупном износу од 64.088,94 евра. Месечне обавезе по основу кредита су 3.712 евра у динарској противвредности по средњем курсу НБС на дан плаћања рате главнице. Плаћање камате врши се по истеку месеца и износи приближно 660 евра, такође у динарској противвредности по средњем курсу НБС на дан плаћања.

10. ИЗВЕШТАЈ О ИНВЕСТИЦИЈАМА

У прегледу планираних и остварених инвестиција у току 2024. године може се видети која је опрема набављена и у ком износу. Опрема чија је набавка планирана , а није реализована, набавке ће се обавити у наредној пословној години у складу са потребама и могућностима предузећа и усвојеним програмом пословања за 2025. годину.

11. ПОТРАЖИВАЊА, ОБАВЕЗЕ И СУДСКИ СПОРОВИ

У табели потраживања приказана је старосна структура потраживања од купаца по периодима са напоменом да су за потраживања од грађана за комуналне услуге , а која су старија од 12 месеци , предати предлози за извршење јавним извршитељима.

Структура Потраживња укупног износа од 180.250.621 динара је следећа:

- Купци – привреда Златибор и Чајетина................................................................. 76.807.559 динара

- Купци – привреда Мачкат (стари водовод)............................................................ 1.818.096 динара

- Купци – привреда Сиригојно .................................................................................. 995.951 динара

- Купци – привреда Мачкат (нови водовод).............................................................. 1.848.617 динара

- Купци- домаћинства и власници викенд кућа и апартмана(за воду)................... 56.334.797 динара

- Купци- домаћинства и власници викенд кућа и апартмана(за смеће)................. 22.849.614 динара

- Купци- домаћинства и власници викенд кућа и апартмана(трош.извршења)..... 6.624.315 динара

- Купци-физичака лица (остале услуге)...................................................................... 12.971.672 динара

У износ укупног потраживања укључено је и редовно месечно фактурисање за комуналне услуге за децембар 2024.г. по основу фактура издатих 31.12.2024. године и то за купце – привреда у износу од 5.367.805 динара и купце-домаћинства и власници викенд кућа и апартмана у износу од 24.698.777 динара.

У табели обавезе приказане су обавезе према добављачима по периодима . Предузеће све обавезе према добављачима измирује у законском року.

**IV ЗАКЉУЧНА РАЗМАТРАЊА И НАПОМЕНЕ**

На основу анализе и разматрања кретања прихода и расхода као и ставки биланса стања и токова готовине као и других показатеља, предузеће своје активности у наредном периоду мора усмерити у правцу унапређења и побољшања у сегментима за које утврди да је то потребно, а све у циљу унапређења пословања.

Датум: 30.01.2025. \_\_\_\_\_\_\_\_\_\_\_\_\_\_\_\_\_\_

Потпис